**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 04.09.2025, ora 08.00 – 05.09.2025, ora 08.00**

#### **I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 05.09.2025, ora 08.00**

**RÂURI:**

**Debitele au fost în general staționare,** exceptând bazinul superior al Jiului şi cursurile Someşului şi Mureşului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80% și mai mici (sub 30%) pe râurile din bazinele hidrografice: Iza, Tur, Crasna, Crișuri, Barcău, Bârzava, Moravița, Caraș, Nera, Cerna, Vedea, Argeș, Tazlău, Rm. Sărat, Bârlad, bazinele mijlocii și inferioare ale Jiului, Oltului, afluenții Prutului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.

**Debitele vor fi în general staționare**, exceptând Mureşul şi Someşul, unde vor fi în scădere.

Cu totul izolat sunt posibile creșteri ușoare de niveluri și debite, pe unele râuri mici din zonele de munte, ca urmare a precipitațiilor, prognozate.

Nivelurile pe râuri la stațiile hidrometrice se vor situa sub COTELE DE ATENȚIE.

**DUNARE:**

**Debitul la intrarea în țară (secțiunea Baziaș)** în intervalul 04 - 05.09.2025 **a fost în creştere uşoară (2250 m3/s)**, sub media multianuală a lunii **septembrie (3800 m3/s).**

În aval de Porţile de Fier debitele au fost în creștere pe sectorul Gruia – Calafat şi relativ staţionare pe sectorul Bechet - Tulcea.

**Debitul la intrarea în țară (secțiunea Baziaș) va fi în ușoară creștere (2350 m3/s).**

În aval de Porțile de Fier debitele vor fi în creștere pe sectorul Gruia – Tr. Măgurele şi relativ staționare pe sectorul Zimnicea - Tulcea.

**2.** **Situaţia meteorologică în intervalul 04.09.2025, ora 08.00 – 05.09.2025, ora 08.00**

**A.N.M.** a emis **o ATENŢIONARE Meteorologică, cod galben:**

**Mesaj 1**

**ATENŢIONARE Meteorologică, cod galben -** valabilă în intervalul **04.09.2025, interval orar 12.00 – 21.00**, vizând **val de căldură, temperaturi deosebit de ridicate și disconfort termic,** conform căreia: Joi (04 septembrie) în Maramureș, Crișana, Banat, în cea mai mare parte a Munteniei și a Transilvaniei, în jumătatea nordică a Moldovei, în sudul și vestul Olteniei, precum și în sud-vestul Dobrogei se va menține valul de căldură, astfel că vor fi temperaturi deosebit de ridicate și disconfort termic. Indicele temperatură-umezeală (ITU) va atinge pe alocuri pragul critic de 80 de unități. Temperaturile maxime vor fi cuprinse între 30 și 34 de grade.

**Mesaj 2**

**ATENŢIONARE Meteorologică, cod galben -** valabilă în intervalul **05.09.2025, interval orar 12.00 – 21.00**, vizând **val de căldură, temperaturi deosebit de ridicate, caniculă și disconfort termic,** conform căreia: Vineri (05 septembrie) valul de căldură se va intensifica în Banat și Crișana unde va fi caniculă și se va menține în Maramureș, în cea mai mare parte a Transilvaniei și în nord-vestul Moldovei unde vor fi temperaturi deosebit de ridicate. Indicele temperatură-umezeală (ITU) va atinge pe alocuri pragul critic de 80 de unități și va fi disconfort termic. Temperaturile maxime vor fi cuprinse între 30 și 36 de grade.

Notă: valul de căldură se va menține și în zilele următoare, cu precădere în sudul și vestul țării.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ALBA, ARAD, BRAŞOV, BRĂILA, BOTOŞANI, BIHOR, BISTRIŢA-NĂSĂUD, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GIURGIU, HUNEDOARA, IAŞI, IALOMIŢA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SATU-MARE, SĂLAJ, SIBIU, SUCEAVA, TELEORMAN, TIMIŞ, ILFOV şi Municipiul Bucureşti – ATENŢIONARE Meteorologică, cod Galben – mesaj 1.*
* - *ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HUNEDOARA, MARAMUREŞ, SATU-MARE, SĂLAJ, SIBIU, SUCEAVA şi TIMIŞ – ATENŢIONARE Meteorologică, cod Galben – mesaj 2*

**În ţara,** Vremea a fost călduroasă în cea mai mare parte a țării, iar izolat în Muntenia a fost caniculă. Disconfortul termic a fost în creștere după-amiaza, iar indicele temperatură-umezeală (ITU) a atins izolat pragul critic de 80 de unități în Banat și Crișana. În jumătatea de vest a țării, cerul a fost variabil, cu înnorări, averse și descărcări electrice, mai ales după-amiaza, în zona Munților Apuseni. În restul țării, cerul a fost mai mult senin. Vântul a suflat slab și moderat. Temperaturile maxime, în general cu 6...7 grade peste mediile specifice perioadei, s-au încadrat între 25 de grade la Sulina și 35 de grade la Giurgiu și București-Filaret. La ora 6, valorile termice erau cuprinse între 4 grade la Miercurea Ciuc și 24 de grade la Șiria și Dumbrăvița de codru. La începutul și spre finalul intervalului, zolat, în depresiuni s-a format ceață.

***Observație:*** *au fost emise* ***2 atenționări cod galben pentru fenomene meteorologice periculoase imediate****.*

**La Bucureşti,** vremea a fost călduroasă, iar în zona centrală, după-amiaza, a fost caniculă și disconfort termic ridicat; temperatura maximă a fost de 35 de grade la Filaret, 34 de grade în Băneasa și 33 de grade la Afumați. Cerul a fost mai mult senin, iar vântul a suflat slab până la moderat. La ora 6 se înregistrau 12 grade la stația meteo Băneasa, 15 grade la Afumați și 16 grade la Filaret.

**3. Prognoza meteorologică în intervalul 05.09.2025, ora 08.00 – 06.09.2025, ora 08.00**

**În ţara,** valul de căldură se va intensifica în Banat și Crișana unde va fi caniculă, se va menține în Maramureș, în cea mai mare parte a Transilvaniei și în nord-vestul Moldovei unde vor fi temperaturi deosebit de ridicate. Indicele temperatură-umezeală (ITU) va atinge pe alocuri pragul critic de 80 de unități și va fi disconfort termic. În restul zonelor vremea va fi călduroasă. Cerul va fi variabil, cu unele înnorări în regiunile vestice unde izolat vor fi posibile averse slabe cantitativ și descărcări electrice. Vântul va sufla slab și moderat, cu intensificări ușoare în sud-est.

Temperaturile maxime se vor încadra în general între 27 și 34 de grade, iar cele minime între 10 și 21 de grade, ușor mai scăzute în depresiunile din estul Transilvaniei, până spre 3...4 grade. În a doua parte a nopții se va forma ceață în sud-est.

**La Bucureşti,** vremea va fi călduroasă. Cerul va fi variabil, mai mult senin noaptea, iar vântul va sufla slab și moderat.

Temperatura maximă va fi de 32...33 de grade, iar cea minimă de 13...17 grade

###### **II. CALITATEA APELOR**

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

**Administrația Bazinală de Apă Olt Rm. Vâlcea** informează despre producerea, în data de 04.09.2025, la ora 10.30, unei poluări accidentale a cursului de apă Valea Bujorencei, în Municipiul Rm Vâlcea, între strada Lăzărești nr.96 și strada Salcâmilor, județul Vâlcea, cu apă de culoare roșiatică cu miros, cauzată de evacuarea de ape uzate neepurate prin conducta de ape pluviale amlasată la aprox. 150 m de abator nord, aparținând SC Diana SRL.

Nu s-a observată mortalitate piscicolă; nu au fost afectate folosințe de apă din aval;

Personal de specialitate din cadrul SGA Olt s-a deplasat în teren pentru investigații și prelevări de probe de apă.

La fața locului, inspectorii IBA, au constatat remedierea avariei, chemând la fața locului reprezentanții societăților SC Diana SRL și SC Apavil SA..

2.3. Pe Marea Neagra

Nu au fost semnalate evenimente deosebite.

###### **III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**